CELEX: 62012TN0215
Language: fi
Date: 2012-05-22 00:00:00
Title: Asia T-215/12: Kanne 22.5.2012 — MPM-Quality ja Eutech v. SMHV — Elton hodinářská (MANUFACTURE PRIM 1949)

8.9.2012   
            
            
               FI
            
            
               Euroopan unionin virallinen lehti
            
            
               C 273/10
            
         Kanne 22.5.2012 — MPM-Quality ja Eutech v. SMHV — Elton hodinářská (MANUFACTURE PRIM 1949)
   (Asia T-215/12)
   2012/C 273/18
   Kannekirjelmän kieli: tšekki
   
      Asianosaiset
   
   
      Kantajat: MPM-Quality v.o.s. (Frýdek-Místek, Tšekin tasavalta) ja Eutech akciová společnost (Šternberk, Tšekin tasavalta) (edustaja: asianajaja M. Kyjovský)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Elton hodinářská, a.s.
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) (SMHV) neljännen valituslautakunnan 5.3.2012 asiassa R 826/2010-4 tekemän päätöksen,
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: Moniosainen tavaramerkki ”MANUFACTURE PRIM 1949”, rekisteröity numerolla 3531662 luokkiin 9, 14 ja 35 kuuluvia tavaroita ja palveluita varten
   
      Yhteisön tavaramerkin haltija: Elton hodinářská, a.s.
   
      Yhteisön tavaramerkin mitättömäksi julistamista koskevan vaatimuksen esittäjä: Kantajat
   
      Mitättömäksi julistamista koskevan vaatimuksen perustelut: Vaatimus perustuu neuvoston asetuksen (EY) N:o 207/2009 51 artiklan 1 kohdan b alakohtaan yhdessä asetuksen 8 artiklan 1 kohdan a ja b alakohdan ja 8 artiklan 5 kohdan kanssa sekä saman asetuksen 52 artiklan 1 kohdan b alakohtaan
   
      Mitättömyysosaston ratkaisu: Vaatimuksen hylkääminen
   
      Valituslautakunnan ratkaisu: Valituksen hylkääminen
   
      Kanneperusteet: Kantajat väittävät, että valituslautakunta rikkoi neuvoston asetuksen (EY) N:o 207/2009 (jäljempänä asetus) 8 artiklan 1 kohdan a ja b alakohtaa, 8 artiklan 5 kohtaa ja 52 artiklan 1 kohdan b alakohtaa, kun se
   
               —
            
            
               perusti arvionsa virheelliseen tulkintaan asetuksen 54 artiklan ja 165 artiklan 4 kohdan mukaisesta väite- ja todistustaakasta
            
         
               —
            
            
               sovelsi virheellisesti unionin tuomioistuimen oikeuskäytäntöä
            
         
               —
            
            
               ei ottanut huomioon kansainvälisen tavaramerkin laajamittaista hyödyntämistä, yleistä tunnettuutta ja käyttöä, joilla on tärkeä merkitys sen kannalta, miten merkitykselliset kuluttajat mieltävät merkin PRIM
            
         
               —
            
            
               sovelsi virheellisesti asetuksen 55 artiklaa suhteessa sen 41 artiklaan toteamalla, että aikaisempien kyseistä merkkiä koskevien oikeuksien on kuuluttava samalle haltijalle
            
         
               —
            
            
               ei ottanut kantaa kantajien esittämiin tosiseikkoihin ja näyttöön, ei huomioinut näiden todisteiden merkitystä eikä käsitellyt ollenkaan osaa todisteista (esimerkiksi lisenssisopimuksia)
            
         
               —
            
            
               ei ottanut huomioon sitä, että samankaltaisia merkkejä, joihin sisältyy sana ”PRIM”, on jo rekisteröity Euroopan unionissa.